Samgöngur milli byggðarlaga á Vestfjörðum liggja að miklu leyti niðri vegna óveðurs . Bæði Þröskuldar og Steingrímsfjarðarheiði eru lokaðar um kl 20:30 samkvæmt upplýsingum frá Vegagerðinni . Gemlufallsheiðin var lokuð fyrir kvöldmat . Á Flateyrarvegi féll snjóflóð og lýst var yfir hættustigi og vegurinn er lokaður . Sömu sögu er að segja af Súðavíkurhlíð . Þar féll snjóflóð , hættustigi var lýst yfir kl 18:30 og veginum lokað . Þá er vegruinn um Súgandafjörð inn að jarðgöngum skráður lokaður . Á sunnanverðum Vestfjörðum eru Hálfdán , Mikludalur , Kleifaheiði , Klettsháls og Hjallaháls allir lokaðir . Þá eru Hrafnseyrarheiði og Dynjandisheiði ófærar . Einu færu millibyggðavegirnir virðast vera jarðgöngin milli Ísafjarðar og Bolungavíkur og frá Ísafirði til Önundarfjarðar svo og um Steingrímsfjörð milli Hólmavíkur og Drangsness .